Дзмітрый Махамет нарадзіўся ў 1975 годзе ў Малых Азёрках Мастоўскага раёна. Пасля заканчэння Беларускай акадэміі мастацтваў працаваў мастаком анімацыйных фільмаў. Затым пераехаў у Францыю, дзе скончыў школу сучасных мастацтваў Лё Фрэнуа ў 2005 годзе. Вучыўся на курсе Шанталь Акерман. У Лё Фрэнуа пачаў займацца кіно. З таго часу яго фільмы былі паказаны на Міжнародным фестывалі “Сінема дзю Рээль” у Парыжы, на Міжнародным фестывалі ў Лакарна, на Міжнародным фестывалі ў Клермон-Феране, на фестывалі “Лістапад”, на Міжнародным фестывалі Жана Руша, а таксама ў Французскай і Квэбэкскай сінематэках, у Музеі Жо дэ Пом.